
మధురై : మధురై కామరాజ్ విశ్వవిద్యాలయంలో మంగళవారం దారుణం జరిగింది. పోలీసులు తెలిపిన వివరాల ప్రకారం జర్నలిజం డిపార్ట్మెంట్ ప్రొఫెసర్ జెనిఫా (45, మహిళ)పై గెస్ట్ లెక్చరర్ జోతి మురుగన్ కత్తితో దాడి చేశారు. ఆమె కత్తి పోట్లతో బాధపడుతూ, కేకలు వేయడంతో సమీపంలోని విద్యార్థులు సంఘటనా స్థలానికి హుటాహుటిన వెళ్ళారు. ఆమెను ఆసుపత్రికి తరలించారు. జోతి మురుగన్ను పట్టుకుని, పోలీసులకు అప్పగించారు. ఆయన మధురై కామరాజ్ విశ్వవిద్యాలయంలోనే చదువుకున్నారు. జోతి మురుగన్ను గెస్ట్ లెక్చరర్గా ఈ ఏడాది కొనసాగించేందుకు ప్రొఫెసర్ జెనిఫా తిరస్కరించారని పోలీసులు తెలిపారు. తన సర్వీసు రెన్యువల్ కోసం సిఫారసు చేయలేదన్న ఆగ్రహంతో మురుగన్ ఆమెపై దాడి చేశారని చెప్పారు. విశ్వవిద్యాలయం ప్రధాన కార్యాలయం వైపు ఆమె వెళ్తూండగా, జోతి మురుగన్ ఆమెతో ఘర్షణకు దిగారని తెలిపారు. అనంతరం కత్తితో పొడిచారని, ఆమె పరిస్థితి విషమంగా ఉందని చెప్పారు.

madhurai : madhurai kamaraj vishwavidyaalayamlo mangalavaaram daarunam jarigindi. poliisulu telipina vivaraala prakaaram jarnalijam department professor genifa (45, mahila)pai gest lecturer jothi murugan kattito daadi chesaru. aame katti potlatho baadhapadutuu, kekalu veyadamtho sameepamloni vidyaarthulu sanghatanaa sthalaaniki hutaahutina vellaaru. aamenu aasupatriki taralinchaaru. jothi murugannu pattukuni, polisulaku appaginchaaru. aayana madhurai kamaraj vishwavidyaalayamlone chaduvukunnaru. jothi murugannu gest lekchararga ee edaadi konasaginchenduku professor genifa tiraskarinchaarani poliisulu telipaaru. tana sarveesu renuval kosam sifaarasu cheyaledanna aagrahamto murugan aamepai daadi chesarani cheppaaru. vishwavidyaalayam pradhaana kaaryaalayam vaipu aame veltuundagaa, jothi murugan aametho gharshanaku digaarani telipaaru. anantaram kattito podichaarani, aame paristhiti vishamangaa undani cheppaaru.